text: РЕШЕНИЕ EUPOL ДР КОНГО/1/2013 НА КОМИТЕТА ПО ПОЛИТИКА И СИГУРНОСТ
  от 8 октомври 2013 година
  за удължаване мандата на ръководителя на мисия на полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго)
  (2013/511/ОВППС)
  КОМИТЕТЪТ ПО ПОЛИТИКА И СИГУРНОСТ,
  като взе предвид Договора за Европейския съюз, и по-специално член 38, трета алинея от него,
  като взе предвид Решение 2010/576/ОВППС на Съвета от 23 септември 2010 г. относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) (1), и по-специално член 10, параграф 1 от него,
  като има предвид, че:
  (1)
  Съгласно член 10, параграф 1 от Решение 2010/576/ОВППС Комитетът по политика и сигурност е упълномощен, в съответствие с член 38, трета алинея от Договора, да взема съответните решения с цел упражняване на политически контрол и стратегическо ръководство на мисията EUPOL ДР Конго. Упълномощаването включва и правомощието за назначаване на ръководител на мисията по предложение на върховния представител на Съюза по въпросите на външните работи и политиката на сигурност („върховен представител“).
  (2)
  На 8 октомври 2010 г. след предложението на върховния представител КПС, в съответствие с Решение EUPOL ДР Конго/1/2010 (2), назначи главен инспектор Jean-Paul RIKIR за ръководител на мисия EUPOL ДР Конго, считано от 1 октомври 2010 г.
  (3)
  На 16 септември 2011 г. след предложението на върховния представител КПС, в съответствие с решение EUPOL ДР Конго/1/2011 (3), удължи мандата на главен инспектор Jean-Paul Rikir като ръководител на мисия EUPOL ДР Конго до 30 септември 2012 г.
  (4)
  На 25 септември 2012 г. след предложението на върховния представител КПС, в съответствие с решение EUPOL ДР Конго/1/2012 (4), удължи мандата на главен инспектор Jean-Paul RIKIR като ръководител на мисия EUPOL ДР Конго до 30 септември 2013 г.
  (5)
  На 23 септември 2013 г. Съветът прие Решение 2013/467/ОВППС (5) за удължаване на срока на действие на EUPOL ДР Конго до 30 септември 2014 г.
  (6)
  На 10 септември 2013 г. върховният представител предложи мандатът на главен инспектор Jean-Paul RIKIR като ръководител на мисията EUPOL ДР Конго да бъде удължен до 30 септември 2014 г.
  (7)
  Тъй като текущият мандат на главен инспектор Jean-Paul RIKIR като ръководител на мисия EUPOL ДР Конго изтече на 30 септември 2013 г., настоящото решение следва да се прилага от 1 октомври 2013 г.,
  ПРИЕ НАСТОЯЩОТО РЕШЕНИЕ:
  Член 1
  Мандатът на главен инспектор Jean-Paul RIKIR като ръководител на мисия на полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) се удължава до 30 септември 2014 г.
  Член 2
  Настоящото решение влиза в сила в деня на приемането му.
  Прилага се от 1 октомври 2013 г.
  Съставено в Брюксел на 8 октомври 2013 година.